钦定古今图书集成/历象汇编/庶征典/第065卷 > 《史记》 > 《天官书》
## 钦定古今图书集成/历象汇编/庶征典/第065卷 > 《史记》 > 《天官书》

两军相当曰“晕。”晕等力钧；厚长大，有胜；薄短小，无胜；
重抱大破无。抱为和；背不和为分离；去直为自立，立
侯王。指晕，若曰杀将，负且戴，有喜。圜在中，中胜；在外，
外胜。青外赤中，以和相去；赤外青中，以恶相去。气晕
先至而后去，居军胜。先至先去，前利后病；后至后去，
前病后利；后至先去，前后皆病。居晕不胜，见而去，其
发疾，虽胜无功。见半日以上，功大。白虹屈短上下兑，
有者下大流血。日晕制胜，近期三十日，远期六十日。
凡望云气。

〈注〉正义曰：《春秋元命包》云：“阴阳聚为云气也。”《释名》云：“云，犹云众盛也。气犹饩然也，有声即无形也。”

仰而望之，三四百里；平望在桑榆上，馀二千里。登高
而望之，下属地者，三千里。云气有兽居上者胜。

正义曰：胜音升剌反。云雨气相敌也。《兵书》云云，雄或如雄鸡，临城，有城必降。

自华以南，气下黑上赤；嵩高三河之郊，气正赤；恒山
之北，气下黑上青；勃碣海岱之间，气皆黑；江淮之间，
气皆白。徒气白，土功气黄，车气乍高乍下，往往而聚。
骑气卑而布，卒气抟。

如淳曰：“抟，专也。或曰抟音徒端反。”

“前卑而后高”者，疾；前方而高，后兑而卑者，郄。其气平
者，其行徐；前高而后卑者，不止而反气相遇者，卑胜
高。

索隐曰：“遇” 音偶，《汉书》作“禺。”

《车通》车辙也。避汉武讳，故曰通。

“不过三四日，去之五六里见。气来高七八尺者，不过
五六日，去之十馀二十馀里见；气来高丈馀二丈者，
不过三四十日，去之五六十里见。”稍云精白者，其将
悍，其士怯。其大根而前绝远者，当战；青白，其前低者，
战胜；其前赤而仰者，战不胜。阵云如立垣杼，云类杼
轴。

索隐曰：姚氏案《兵书》云“营上云气如织，勿与战也。”

云搏两端，《兑杓》，云：“如绳者，居前亘天。”

索隐曰：刘氏杓音时酌反。《说文》音丁了反。许慎注《淮南》云“杓，引也。”

“其半半天”，其蛪者《类阙旗》。

《索隐》曰：蛪音五结反，亦作“蜺” ，音同。

故《钩》云句曲。

《正义》曰：句音古侯反。

诸此云见，以五色合占，而“《泽》《搏宓》。”

正义曰：崔豹《古今注》云：“黄帝与蚩尤战于涿鹿之野，常有五色云气，金枝玉叶止于帝，上有花，花之象，因作华盖也。” 京房《易兆候》云：“视四方常有火云，五色见其下，贤人隐也。青云润蔽日，在西北，为举贤良也。”

其见动人乃有占，兵必起，合𩰚其直，王朔所候，决于
日旁。日旁云气，人主象。

正义曰：《洛书》云：“有云，象人，青衣，无孚，在日西” ，天子之气。

皆如其形以占，故“北裔之气，如群畜穹闾。”

索隐曰：邹氏云一作“弓闾” ，《天文志》作“弓” 字，音穹。盖谓以毡为闾崇穹然而宋均云“穹，兽名” ，亦异说也。

南裔之气，类舟船幡旗。大水处，败军场，破国之虚，下
有积钱。

徐广曰：“‘钱’古作“泉’字。”

金宝之上皆有气，不可不察。海旁蜃气，象楼台，广野
气成宫阙然，云气各象其山川人民所聚积。

正义曰：《淮南子》云：“土地各以类生人，是故山气多勇，泽气多喑，风气多聋，林气多躄，木气多伛，石气多力，险阻气多寿，谷气多痹，丘气多狂，庙气多仁，陵气多贪，轻土多利，足，重土多迟，清水音小，浊水音大，湍水人重，中土多圣人。皆象其气，皆应其类也。”

故候息耗者“入国邑，视封疆田畴之正治。”

如淳曰：“蔡邕云：‘麻田曰畴’。”

城郭室屋门户之润泽，次至车服畜产，精华实息者
吉，虚耗者凶。若烟非烟，若云非云，郁郁纷纷，萧索轮
囷，是谓“卿云。”

《正义》曰：《卿》，音庆。

卿云见，喜气也。

### 京房易传